ПОЛ ВЕРЛЕН

МОРСКО

Част 0 от „Сатурничеки стихотворения“

Превод от френски: Кирил Кадийски, 1994

chitanka.info

Океанът сурово

се надига, луна —

кървав поглед, вълна

се надига отново

и дордето реве,

блясва мълния дива

и небето пробива,

и пропуква надве,

и вълна — също дръзка —

в конвулсивния бяг

към скалистия бряг

иде, връща се, блъска

и зловещо лъщи

и в самата вселена

като птица ранена

ураганът пищи.

Издание: Пол Верлен. Поезия. Подбор и превод от френски Кирил Кадийски. Издателство „Нов Златорог“, София, 1994.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Допълнителна информация

Заслуги